หุ้นใหญ่พื้นฐานดีไม่มีตาย
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 2 ก.ย. 2553
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 2 ก.ย. 2553
โดย....นายกระทิง &amp; หญิงฟลอร์
...หุ้นไทยทำสถิติสูงสุดใหม่ได้อีกวัน ดัชนีปิด 919.34 ขยับ 6.15 จุด มูลค่าซื้อขาย 49,075 ล้านบาท ...ต่างชาติซื้อสุทธิ 1,899 ล้านบาท 
...อานิสงส์เงินต่างชาติ นอกจากทำหุ้นวิ่งแล้ว ยังทำให้เงินบาท/เหรียญสหรัฐ แข็งโป๊ก เล่นหุ้นใหญ่พื้นฐานดีไม่มีตาย 
...หุ้นแบงก์มากันยกแผง หลังถูกอัพเกรดขึ้น แรงสุดๆ ต้องแบงก์กรุงไทย (KTB) แบงก์ใหญ่ไซส์ใกล้เคียงแบงก์กรุงเทพ (BBL) แต่ราคามาช้ากว่าพวกเพิ่งมาไม่กี่วัน ปลุกขึ้นมาลุยแทนแบงก์ทหารไทย (TMB) ที่ถูกขายโยกมาเข้า KTB 
...ส่วนแบงก์ไทยพาณิชย์ (SCB) วิ่งรับข่าวดีตีบวก 1.75 บาท จ่อ 100 บาท หลังขาย บง.สินอุตสาหกรรม ออก (SICCO) รวม 923.53 ล้านบาท ผู้ถือหุ้นใหญ่แฮปปี้ขายของได้
...ส่วนผู้ถือหุ้น SICCO บาดเจ็บ โดยเฉพาะรายย่อยที่เข้าไปเก็งกำไร สุดแค้นราคาที่ไทยพาณิชย์ขายให้ไทยเครดิตแค่ 4 บาทต่ำกว่ามูลค่าทางบัญชีที่ 6.40 บาท ต้องรวมตัวล่ารายชื่อถามคณะกรรมการตรวจสอบ SICCO สงสัยงบการเงินถูกต้องหรือไม่ ได้คำตอบแล้วจะไปขอความช่วยเหลือตั้งแต่ ก.ล.ต. สมาคมส่งเสริมผู้ลงทุนไทย บังคับให้ขายเท่าบุ๊ก...เห็นหรือยังการลงทุนมีความเสี่ยง !!!!!! 
...หมดรอบหุ้นเก็งกำไรตัวเล็กตัวน้อยพักตัว ร่วงผล็อยกันเป็นตับทั้ง SSI (สหวิริยาฯ) บางกอกแลนด์ (BLAND) หรือจีสตีล (GSTEEL)